title: Direktiva Komisije 2013/8/EU od 26. veljače 2013. o izmjeni, radi prilagodbe njezinih tehničkih odredaba, Direktive 2009/144/EZ Europskog parlamenta i Vijeća o određenim sastavnim dijelovima i značajkama traktora na kotačima za poljoprivredu i šumarstvo  Tekst značajan za EGP

text:
               13/Sv. 063

               HR

               Službeni list Europske unije

               108

         32013L0008

               L 056/8

               SLUŽBENI LIST EUROPSKE UNIJE

               26.02.2013.

         DIREKTIVA KOMISIJE 2013/8/EU
   od 26. veljače 2013.
   o izmjeni, radi prilagodbe njezinih tehničkih odredaba, Direktive 2009/144/EZ Europskog parlamenta i Vijeća o određenim sastavnim dijelovima i značajkama traktora na kotačima za poljoprivredu i šumarstvo
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2003/37/EZ Europskog parlamenta i Vijeća od 26. svibnja 2003. o homologaciji traktora za poljoprivredu i šumarstvo, njihovih prikolica i priključnih vučenih strojeva, kao i njihovih sustava, sastavnih dijelova ili zasebnih tehničkih jedinica i o stavljanju izvan snage Direktive 74/150/EEZ (1), a posebno njezin članak 19. stavak 1., točku (b),
   budući da:

               (1)

               Prilogom IV. Direktivi 2009/144/EZ Europskog parlamenta i Vijeća (2) određuju se opće odredbe i zahtjevi za mehaničke spojnice između traktora, vučenog vozila i vertikalnog opterećenja na točku spajanja.

               (2)

               Prethodnih godina u Uniji su u uporabu stavljene nove vrste spojnica i trenutačno se provodi nacionalna homologacija na temelju standarda ISO. To međutim nisu vučne spojnice s neokretnim klinom (ISO 6489-5:2011), kuglaste vučne spojnice (ISO 24347:2005) ni vučni čepovi (ISO 6489-4:2004).

               (3)

               Da bi se uzelo u obzir trenutačno stanje tržišta i kako bi se što više smanjili mogući učinci na sigurnost i gospodarski učinci i kako bi se omogućilo da te spojnice prođu EZ homologaciju tipa potrebno je obuhvatiti dotične spojnice i odgovarajuće ISO standarde Direktivom 2009/144/EZ.

               (4)

               Direktivu 2009/144/EZ bi stoga trebalo na odgovarajući način izmijeniti.

               (5)

               Mjere predviđene u ovoj Direktivi u skladu su s mišljenjem Odbora osnovanog u članku 20. stavku 1. Direktive 2003/37/EZ,

         DONIJELA JE OVU DIREKTIVU:
   Članak 1.
   Prilog IV. Direktivi 2009/144/EZ mijenja se u skladu s Prilogom ovoj Direktivi.
   Članak 2.
   1.   Države članice donose i objavljuju, najkasnije do 1. travnja 2014., zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 26. veljače 2013.

            Za Komisiju

            Predsjednik

         José Manuel BARROSO

      (1)  SL L 171, 9.7.2003., str. 1.

      (2)  SL L 27, 30.1.2010., str. 33.
   PRILOG
   Prilog IV. Direktivi 2009/144/EZ mijenja se kako slijedi:

               1.

               Točka 1.1. zamjenjuje se sljedećim:
               1.1.   ‚Mehanička spojnica između traktora i vučenog vozila’ znači sastavni dijelovi ugrađeni na traktor i vučeno vozilo kako bi se osigurao mehanički spoj između tih vozila.
               Ovom su Direktivom obuhvaćeni samo sastavni dijelovi mehaničke spojnice za traktore.
               Između različitih tipova sastavnih dijelova mehaničke spojnice za traktore, osnovna se razlika radi između:

                           —

                           vučne spojnice s klinom (vidjeti slike 1. i 2. u Dodatku 1.),

                           —

                           vučne spojnice s neokretnim klinom (vidjeti sliku 1.d u Dodatku 1.),

                           —

                           vučne kuke (vidjeti sliku 1. – ‚Dimenzije vučne kuke’ u standardu ISO 6489-1:2001),

                           —

                           vučne vilice (vidjeti sliku 3. u Dodatku 1.),

                           —

                           kuglaste vučne spojnice (vidjeti sliku 4. u Dodatku 1.),

                           —

                           vučnog čepa (vidjeti sliku 5. u Dodatku 1.).”

               2.

               Točka 2.7. zamjenjuje se sljedećim:
               2.7.   Čeljust mora dopustiti da se vučne ušice osno zakreću najmanje 90° na desno ili lijevo oko uzdužne osi spojnice sa stalnim kočnim momentom između 30 i 150 Nm.
               Vučna kuka, vučna spojnica s neokretnim klinom, kuglasta vučna spojnica i vučni čep moraju omogućiti da se vučna ušica osno zakreće najmanje 20° na desno ili lijevo oko uzdužne osi spojnice.”

               3.

               Točka 3.1. zamjenjuje se sljedećim:
               „3.1.   Dimenzije

               Dimenzije sastavnih dijelova mehaničke spojnice traktora moraju ispunjavati zahtjeve iz Dodatka 1., slika od 1. do 5. i tablice 1.”

               4.

               Točka 3.3.1. zamjenjuje se sljedećim:

                           „3.3.1.

                           Najveće statičko vertikalno opterećenje utvrđuje proizvođač. Međutim, ono ni u kojem slučaju ne smije prelaziti 3 000 kg, osim kod kuglaste vučne spojnice kod koje najveća vrijednost ne prelazi 4 000 kg.”

               5.

               U 3.4.1. dodaje se sljedeća rečenica:
               „Mase mt, m1t, ma i mla izražene su u kg.”

               6.

               Točka 4.2. zamjenjuje se sljedećim:
               4.2.   Za svaki tip sastavnog dijela mehaničke spojnice, uz zahtjev se moraju priložiti sljedeći dokumenti i pojedinosti:

                           —

                           crteži spojne naprave u mjerilu (tri primjerka). Ovi crteži moraju naročito detaljno prikazivati potrebne dimenzije, kao i mjere za postavljanje naprave,

                           —

                           kratak tehnički opis spojne naprave navodeći tip izrade i upotrebljavani materijal,

                           —

                           izvješće o vrijednosti D iz Dodatka 2. za dinamičko ispitivanje ili vrijednosti T (vučena masa u tonama), koja odgovara 1,5, puta najvećoj tehnički dozvoljenoj masi opterećene prikolice iz Dodatka 3. za statičko ispitivanje te također uspravno opterećenje na točki spajanja S (izraženo u kg),

                           —

                           jedan ili više uzoraka naprava prema zahtjevu tehničke službe.”

               7.

               Točke 5.1.3. i 5.1.4. zamjenjuju se sljedećim:

                           „5.1.3.

                           ako je čvrstoća provjerena sukladno Dodatku 2. (dinamičko ispitivanje):
                           dopuštena vrijednost D (kN),
                           vrijednost statičkog uspravnog opterećenja S (kg);

                           5.1.4.

                           ako je čvrstoća provjerena sukladno Dodatku 3. (statičko ispitivanje):
                           vučena masa T (tone) i vertikalno opterećenje na točki spajanja S (kg).”

               8.

               Točka 6. zamjenjuje se sljedećim:
               „6.   UPUTE ZA UPORABU
               Uz sve mehaničke spojnice moraju se priložiti proizvođačeve upute za uporabu. Te upute moraju uključivati broj EZ homologacije tipa sastavnog dijela te također vrijednosti D (kN) ili T (tone) ovisno o tome koje je ispitivanje provedeno na spojnici.”

               9.

               Dodatak 1. mijenja se kako slijedi:

                           (a)

                           sljedeća slika 1.d i tablica 1. umeću se iza slike 1.c:
                           „Slika 1.d

                              Vučna spojnica s neokretnim klinom (odgovara standardu ISO 6489-5:2011)

                              Tablica 1.

                              Oblici i dimenzije vučnih spojnica s neokretnim klinom za prikolice ili druge naprave

                                          Vertikalno opterećenje

                                       S
                                       kg

                                          Vrijednost D

                                       D
                                       kN

                                          Oblik

                                          Dimenzija

                                       mm

                                       D
                                       ± 0,5

                                       a
                                       min.

                                       b
                                       min.

                                       ≤ 1 000

                                       ≤ 35

                                       w

                                       18

                                       50

                                       40

                                       ≤ 2 000

                                       ≤ 90

                                       x

                                       28

                                       70

                                       55

                                       ≤ 3 000

                                       ≤ 120

                                       y

                                       43

                                       100

                                       80

                                       ≤ 3 000

                                       ≤ 120

                                       z

                                       50

                                       110

                                       95”

                           (b)

                           dodaju se sljedeće slike 4. i 5.:
                           „Slika 4.

                              Kuglasti tip vučne spojnice (odgovara standardu ISO 24347:2005)

                              Slika 5.

                              Vučni čep (odgovara standardu ISO 6489-4:2004)

                                          ”

               10.

               Dodatak 2. mijenja se kako slijedi:

                           (a)

                           u točki 2. peti i šesti stavak zamjenjuju se sljedećim:
                           „Sastavni dijelovi vertikalne sile pod pravim kutovima na razmak kotača iskazuju se statičkim uspravnim opterećenjem S (kg).
                           Tehnički dopuštene mase MT i MR navodi proizvođač u tonama.”;

                           (b)

                           točka 3.2. zamjenjuje se sljedećim:
                           „3.2.   Sile ispitivanja
                           Silu ispitivanja u geometrijskom smislu čine vodoravne i vertikalne komponente kako slijedi:

                           gdje je:

                                       Fh

                                       =

                                       ± 0,6 · D kN u slučaju naizmjenične sile,
                                       ili

                                       Fh

                                       =

                                       1,0 · D kN u slučaju porasta sile (vuča ili tlak),

                                       Fv

                                       =

                                       g · 1,5 · S/1 000 (vrijednost izražena u kg).

                                       S

                                       =

                                       statičko opterećenje u točki spajanja (vertikalna komponenta sile prema tlu).”

               11.

               U Dodatku 3., točka 1.5. zamjenjuje se sljedećim:
               1.5.   Ispitivanju iz točke 1.4.2. mora prethoditi ispitivanje u kojem se početno opterećenje u iznosu trostrukog najvećeg dopuštenog vertikalnog opterećenja (u daN, jednako g × S/10) prema preporuci proizvođača primjenjuje na referentno središte spojne naprave uz postupno povećanje, počevši od početnog opterećenja od 500 daN.
               Tijekom ispitivanja, deformacija spojne naprave ne smije prelaziti 10 % od najveće postignute elastične deformacije.
               Provjera se obavlja nakon uklanjanja vertikalnog opterećenja (u daN, jednako g × S/10) i vraćanja na početno opterećenje od 500 daN.”

               12.

               U Dodatku 4. dodaje se sljedeći primjer:
               „Primjer oznake EZ homologacije tipa

               Spojnica koja nosi gore prikazanu oznaku EZ homologacije tipa sastavnog dijela je naprava za koju je EZ homologacija tipa sastavnog dijela dodijeljena u Njemačkoj (e1) pod brojem 38-363 i na kojoj je izvedeno statičko ispitivanje čvrstoće (S).”

               13.

               Dodatak 5. mijenja se kako slijedi:

                           (a)

                           naslov se zamjenjuje sljedećim:
                           „OBAVIJEST O DODJELJIVANJU, ODBIJANJU, POVLAČENJU ILI PROŠIRENJU EZ HOMOLOGACIJE TIPA S OBZIROM NA ČVRSTOĆU I DIMENZIJE I VERTIKALNO OPTEREĆENJE NA TOČKU SPAJANJA TIPA NAPRAVE ZA SPAJANJE (VUČNE SPOJNICE S KLINOM, VUČNE SPOJNICE S NEOKRETNIM KLINOM, VUČNE KUKE, VUČNE VILICE, KUGLASTE VUČNE SPOJNICE I VUČNOG ČEPA)”;

                           (b)

                           točka 2. zamjenjuje se sljedećim:
                           2.   Tip spojne naprave (vučna spojnica s klinom, vučna spojnica s neokretnim klinom, vučna kuka, vučna vilica, kuglasta vučna spojnica, vučni čep) (2)”;

                           (c)

                           točke 5.1. i 5.2. zamjenjuju se sljedećim:
                           „5.1.   Dinamičko ispitivanje:

                           vrijednost D:
                           … (kN)
                           vertikalno opterećenje na točki spajanja (S):
                           … (kg)
                           5.2.   Statičko ispitivanje:

                           vučena masa T:
                           … (tone)
                           vertikalno opterećenje na točki spajanja (S):
                           … (kg)”

               14.

               U dodatku 7., točka 9. zamjenjuje se sljedećim:
               9.   Dozvoljeno statičko vertikalno opterećenje na točki spajanja:
               … (kg)”


title: Direktiva 97/54/EZ Europskog parlamenta i Vijeća od 23. rujna 1997. o izmjeni direktiva Vijeća 74/150/EEZ, 74/151/EEZ, 74/152/EEZ, 74/346/EEZ, 74/347/EEZ, 75/321/EEZ, 75/322/EEZ, 76/432/EEZ, 76/763/EEZ, 77/311/EEZ, 77/537/EEZ, 78/764/EEZ, 78/933/EEZ, 79/532/EEZ, 79/533/EEZ, 80/720/EEZ, 86/297/EEZ, 86/415/EEZ i 89/173/EEZ u odnosu na najveću konstrukcijsku brzinu traktora na kotačima za poljoprivredu i šumarstvo

text:
               13/Sv. 010

               HR

               Službeni list Europske unije

               76

         31997L0054

               L 277/24

               SLUŽBENI LIST EUROPSKE UNIJE

               23.09.1997.

      DIREKTIVA 97/54/EZ EUROPSKOG PARLAMENTA I VIJEĆA

   od 23. rujna 1997.
   o izmjeni direktiva Vijeća 74/150/EEZ, 74/151/EEZ, 74/152/EEZ, 74/346/EEZ, 74/347/EEZ, 75/321/EEZ, 75/322/EEZ, 76/432/EEZ, 76/763/EEZ, 77/311/EEZ, 77/537/EEZ, 78/764/EEZ, 78/933/EEZ, 79/532/EEZ, 79/533/EEZ, 80/720/EEZ, 86/297/EEZ, 86/415/EEZ i 89/173/EEZ u odnosu na najveću konstrukcijsku brzinu traktora na kotačima za poljoprivredu i šumarstvo
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 100.a,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   u skladu s postupkom utvrđenim u članku 189.b Ugovora (3),
   budući da je područje primjene Direktive Vijeća 74/150/EEZ od 4. ožujka 1974. o usklađivanju zakonodavstava država članica u odnosu na homologaciju tipa traktora na kotačima za poljoprivredu i šumarstvo (4) trenutačno ograničeno na traktore najveće konstrukcijske brzine između 6 i 30 km/h;
   budući da najveća konstrukcijska brzina najvećeg broja traktora danas prelazi 30 km/h; budući da je zato nužno izmijeniti Direktivu 74/150/EEZ i pojedinačne direktive koje čine dio Europskog sustava homologacije tipa traktora kao cjeline koja se primjenjuje na ta vozila kako bi se izbjegla primjena postupka koji se primjenjuje na sve manje i manje vozila;
   budući da pojedinačne direktive 74/151/EEZ (5), 74/152/EEZ (6), 74/346/EEZ (7), 74/347/EEZ (8), 75/321/EEZ (9), 75/322/EEZ (10), 76/432/EEZ (11), 76/763/EEZ (12), 77/311/EEZ (13), 77/537/EEZ (14), 78/764/EEZ (15), 78/933/EEZ (16), 79/532/EEZ (17), 79/533/EEZ (18), 80/720/EEZ (19), 86/297/EEZ (20), 86/415/EEZ (21) i 89/173/EEZ (22) sadrže posebne definicije područja njihove primjene ovisno o najvećoj konstrukcijskoj brzini; budući da je također potrebno te direktive izmijeniti prema postupku propisanom u članku 12. Direktive 74/150/EEZ kako bi se izbjegla njihova primjena na sve manje i manje vozila;
   budući da je prikladno povećanje konstrukcijske brzine od 30 km/h na 40 km/h;
   budući da povećanje najveće konstrukcijske brzine koja se koristi za određivanje područja primjene Direktive 74/150/EEZ i određenih pojedinačnih direktiva također zahtijeva izmjenu Direktive Vijeća 76/432/EEZ od 6. travnja 1976. o usklađivanju zakonodavstava država članica u odnosu na kočne uređaje traktora na kotačima za poljoprivredu i šumarstvo (23); budući da ta izmjena, koja je predmet određenog pravnog akta, mora stupiti na snagu najkasnije kad i ova Direktiva:
   budući da je potrebno poboljšati i uskladiti sve vidove sigurnosti, kao što je ugradba sigurnosnih pojasa;
   budući da bi onečišćenje uzrokovano korištenjem traktora trebalo biti predmetom budućeg zakonodavstva Zajednice,
   DONIJELI SU OVU DIREKTIVU:
   Članak 1.
   Riječi „30 km/h” zamjenjuju se s „40 km/h”:

               —

               u članku 1. stavku 2. direktiva 74/150/EEZ, 74/151/EEZ, 74/152/EEZ, 74/346/EEZ, 74/347/EEZ, 75/321/EEZ, 75/322/EEZ, 76/432/EEZ, 76/763/EEZ, 77/311/EEZ, 77/537/EEZ, 78/933/EEZ, 79/532/EEZ, 79/533/EEZ, 80/720/EEZ, 86/297/EEZ, 86/415/EEZ i 89/173/EEZ,

               —

               u članku 9. stavku 2. Direktive 78/764/EEZ, i

               —

               u točki 1.5. Priloga Direktivi 74/152/EEZ.

         Članak 2.
   Države članice donose i objavljuju mjere potrebne za usklađivanje s ovom Direktivom prije 23. rujna 1998. One o tome odmah obavješćuju Komisiju. One počinju primjenjivati te mjere od 23. rujna 1998.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju oblik tog upućivanja.
   Članak 3.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Bruxellesu 23. rujna 1997.

            Za Europski parlament

            Predsjednik

         J. M. GIL-ROBLES

            Za Vijeće

            Predsjednik

         F. BODEN

      (1)  SL C 186, 26.6.1996., str. 11.

      (2)  SL C 56, 24.2.1997., str. 74.

      (3)  Mišljenje Europskog parlamenta od 10. prosinca 1996. (SL C 20, 20.1.1997., str. 25.), Zajedničko stajalište Vijeća od 13. ožujka 1997. (SL C 157, 24.5.1997., str. 1.) i Odluka Europskog parlamenta od 16. srpnja 1997. (SL C 286, 22.9.1997.). Odluka Vijeća od 29. srpnja 1997.

      (4)  SL L 84, 28.3.1974., str. 10. Direktiva kako je zadnje izmijenjena Aktom o pristupanju iz 1994.

      (5)  SL L 84, 28.3.1974., str. 25.

      (6)  SL L 84, 28.3.1974., str. 33.

      (7)  SL L 191, 15.7.1974., str. 1.

      (8)  SL L 191, 15.7.1974., str. 5.

      (9)  SL L 147, 9.6.1975., str. 24.

      (10)  SL L 147, 9.6.1975., str. 28.

      (11)  SL L 122, 8.5.1976., str. 1.

      (12)  SL L 262, 27.9.1976., str. 135.

      (13)  SL L 105, 28.4.1977., str. 1.

      (14)  SL L 220, 29.8.1977., str. 38.

      (15)  SL L 255, 18.9.1978., str. 1.

      (16)  SL L 325, 20.11.1978., str. 16.

      (17)  SL L 145, 13.6.1979., str. 16.

      (18)  SL L 145, 13.6.1979., str. 20.

      (19)  SL L 194, 28.7.1980., str. 1.

      (20)  SL L 186, 8.7.1986., str. 19.

      (21)  SL L 240, 26.8.1986., str. 1.

      (22)  SL L 67, 10.3.1989., str. 1.

      (23)  SL L 122, 8.5.1976., str. 1. Direktiva kako je zadnje izmijenjena Direktivom 96/63/EZ (SL L 253, 10.5.1996., str. 13.).


title: Direktiva Komisije 2012/2/EU od 9. veljače 2012. o izmjeni Direktive 98/8/EZ Europskog parlamenta i Vijeća radi uvrštavanja bakar (II) oksida, bakar (II) hidroksida i baznog bakar karbonata kao aktivnih tvari u njezin Prilog I.  Tekst značajan za EGP

text:
               13/Sv. 034

               HR

               Službeni list Europske unije

               299

         32012L0002

               L 037/60

               SLUŽBENI LIST EUROPSKE UNIJE

               09.02.2012.

      DIREKTIVA KOMISIJE 2012/2/EU
   od 9. veljače 2012.
   o izmjeni Direktive 98/8/EZ Europskog parlamenta i Vijeća radi uvrštavanja bakar (II) oksida, bakar (II) hidroksida i baznog bakar karbonata kao aktivnih tvari u njezin Prilog I.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti radi njihovog mogućeg uvrštavanja u Prilog I., I.A ili I.B Direktivi 98/8/EZ. Taj popis uključuje bakar (II) oksid, bakar (II) hidroksid i bazni bakar karbonat za uporabu u vrsti pripravka 8, sredstva za zaštitu drva, kako je utvrđena u Prilogu V. toj Direktivi.

               (2)

               Na temelju Uredbe (EZ) br. 1451/2007, bakar (II) oksid, bakar (II) hidroksid i bazni bakar karbonat ocijenjeni su u skladu s člankom 11. stavkom 2. Direktive 98/8/EZ za uporabu u vrsti pripravka 8.

               (3)

               Francuska je imenovana državom članicom izvjestiteljicom i dostavila je Komisiji izvješća nadležnog tijela uz preporuke u skladu s člankom 14. stavcima 4. i 6. Uredbe (EZ) br. 1451/2007 za bakar (II) oksid 10. svibnja 2007., za bakar (II) hidroksid 19. veljače 2008. i za bazni bakar karbonat 10. svibnja 2007. i 19. veljače 2008.

               (4)

               Države članice i Komisija pregledale su izvješća nadležnog tijela. U skladu s člankom 15. stavkom 4. Uredbe (EZ) br. 1451/2007 rezultati pregleda uključeni su u izvješće o ocjeni na Stalnom odboru za biocidne pripravke 22. rujna 2011.

               (5)

               Na temelju ocjena može se očekivati da biocidni pripravci koji se koriste kao sredstva za zaštitu drva i sadrže bakar (II) oksid, bakar (II) hidroksid ili bazni bakar karbonat zadovolje uvjete utvrđene u članku 5. Direktive 98/8/EZ. Stoga je primjereno uvrstiti bakar (II) oksid, bakar (II) hidroksid i bazni bakar karbonat u Prilog I. toj Direktivi.

               (6)

               Na razini Unije nisu ocijenjene sve moguće primjene. Stoga je primjereno od država članica zahtijevati da ocijene one primjene ili scenarije izloženosti te one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije, te da prilikom odobrenja pripravka osiguraju poduzimanje potrebnih mjera ili nametanje posebnih uvjeta kako bi se uočeni rizici smanjili na prihvatljive razine.

               (7)

               S obzirom na uočene rizike za zdravlje ljudi, primjereno je zahtijevati da se utvrde sigurni radni postupci s pripravcima koji sadrže bakar (II) oksid, bakar (II) hidroksid ili bazni bakar karbonat, a koji su odobreni za industrijsku uporabu, te zahtijevati da se ti pripravci koriste uz odgovarajuću osobnu zaštitnu opremu, osim ako se u zahtjevu za odobrenje pripravka dokaže da se rizici za industrijske korisnike mogu na drugi način smanjiti na prihvatljivu razinu.

               (8)

               Ocijenjena je i primjena bakar (II) hidroksida i baznog bakar karbonata uronjavanjem te, s obzirom na uočene rizike za zdravlje ljudi, ne bi trebali biti odobreni za takvu primjenu, osim ako se dostave podaci kojima se dokazuje da će pripravak zadovoljiti uvjete iz članka 5. i Priloga VI., prema potrebi uz primjenu odgovarajućih mjera za smanjenje rizika. Primjena uronjavanjem nije ocijenjena za bakar (II) oksid, te iz zahtjeva navedenog u uvodnoj izjavi 6. slijedi da pripravci ne mogu biti odobreni za takvu primjenu, osim ako je ocijeni država članica koja izdaje odobrenje.

               (9)

               U slučaju drva koje je obrađeno bakar (II) oksidom, bakar (II) hidroksidom ili baznim bakar karbonatom, a koje se koristi za vanjske konstrukcije u blizini ili iznad vode (scenarij „most” kod razreda uporabe 3 prema definiciji OECD-a (3)) uočeni su neprihvatljivi rizici za okoliš. Kod baznog bakar karbonata i bakar (II) oksida neprihvatljivi su rizici također uočeni pri radnoj uporabi obrađenog drva koje je u dodiru sa svježom vodom (razred uporabe 4 prema definiciji OECD-a). Stoga je primjereno zahtijevati da se pripravci ne odobravaju za obradu drva koje je namijenjeno za takvu uporabu, osim ako se dostave podaci kojima se dokazuje da će pripravak zadovoljiti uvjete iz članka 5. i Priloga VI. Direktivi 98/8/EZ, prema potrebi uz primjenu odgovarajućih mjera za smanjenje rizika. U slučaju bakar (II) hidroksida nije ocijenjeno drvo u dodiru sa svježom vodom, te iz zahtjeva navedenog u recitalu 6. slijedi da pripravci ne mogu biti odobreni za takvu uporabu, osim ako je ocijeni država članica koja izdaje odobrenje.

               (10)

               S obzirom na uočene rizike za vodni ekosustav i ekosustav tla, primjereno je zahtijevati da se svježe obrađeno drvo nakon obrade čuva ispod krova i/ili na nepropusnoj tvrdoj podlozi te da se eventualni ostaci pripravaka koji se koriste kao sredstva za zaštitu drva i sadrže bakar (II) oksid, bakar (II) hidroksid ili bazni bakar karbonat prikupljaju za ponovnu uporabu ili odlaganje.

               (11)

               Odredbe ove Direktive trebaju se istodobno primjenjivati u svim državama članicama kako bi se osigurao jednak tretman na tržištu Unije za sve biocidne pripravke koji kao aktivne tvari sadrže bakar (II) oksid, bakar (II) hidroksid i bazni bakar karbonat, te kako bi se olakšalo pravilno funkcioniranje tržišta biocidnih pripravaka općenito.

               (12)

               Prije uvrštenja aktivne tvari u Prilog I. Direktivi 98/8/EZ potrebno je omogućiti razumno razdoblje kako bi se državama članicama i zainteresiranim stranama omogućilo da se pripreme za ispunjavanje novih uvjeta i kako bi se osiguralo da podnositelji zahtjeva koji su pripremili dokumentaciju mogu u potpunosti iskoristiti desetgodišnje razdoblje zaštite podataka koje u skladu s člankom 12. stavkom 1. točkom (c) alinejom ii. Direktive 98/8/EZ započinje na dan uvrštenja.

               (13)

               Nakon uvrštenja je državama članicama potrebno omogućiti razumno razdoblje za primjenu članka 16. stavka 3. Direktive 98/8/EZ.

               (14)

               Direktivu 98/8/EZ stoga je potrebno na odgovarajući način izmijeniti.

               (15)

               Mjere predviđene ovom Direktivom u skladu su s mišljenjem Stalnog odbora za biocidne pripravke,

         DONIJELA JE OVU DIREKTIVU:
   Članak 1.
   Prilog I. Direktivi 98/8/EZ mijenja se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 31. siječnja 2013.
   One te odredbe primjenjuju od 1. veljače 2014.
   Kada države članice donose ove odredbe, te uredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekstove glavnih odredaba nacionalnog prava koje donose u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 9. veljače 2012.

            Za Komisiju

            Predsjednik

         José Manuel BARROSO

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.

      (3)  OECD publikacije o dokumentima scenarijima emisija, Broj 2., Dokument o scenariju emisija za sredstva za zaštitu drva, dio 2., str. 64.
   PRILOG
   U Prilogu I. Direktivi 98/8/EZ dodaju se sljedeći unosi:

                  Br.

                  Uobičajeni naziv

                  IUPAC naziv Identifikacijski brojevi

                  Minimalna čistoća aktivne tvari u biocidnom pripravku kakav se stavlja na tržište

                  Datum uvrštenja

                  Rok za usklađivanje s člankom 16. stavkom 3. (osim za pripravke koji sadrže više od jedne aktivne tvari, za koje je rok za usklađivanje s člankom 16. stavkom 3. jednak onom iz zadnje odluke o uvrštenju njihovih aktivnih tvari)

                  Datum isteka uvrštenja

                  Vrsta pripravka

                  Posebne odredbe (1)

                  „50

                  Bakar hidroksid

                  Bakar (II) hidroksid
                  EC br.: 243-815-9
                  CAS br.: 20427-59-2

                  965 g/kg

                  1. veljače 2014.

                  31. siječnja 2016.

                  31. siječnja 2024.

                  8

                  Kada je za pojedini pripravak to potrebno, pri ocjeni zahtjeva za odobrenje pripravka u skladu s člankom 5. i Prilogom VI., države članice moraju ocijeniti one primjene ili scenarije izloženosti i one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije.
                  Države članice osiguravaju da se pri izdavanju odobrenja poštuju sljedeći uvjeti:

                              (1)

                              Pripravci ne smiju biti odobreni za primjenu uronjavanjem, osim ako se u zahtjevu za odobrenje pripravka dostave podaci kojima se dokazuje da primjena zadovoljava uvjete iz članka 5. i Priloga VI., prema potrebi uz primjenu odgovarajućih mjera za smanjenje rizika.

                              (2)

                              Za pripravke koji su odobreni za industrijsku uporabu moraju se utvrditi sigurni radni postupci, a pripravci se moraju koristiti uz odgovarajuću osobnu zaštitnu opremu, osim ako se u zahtjevu za odobrenje pripravka dokaže da se rizici za industrijske korisnike mogu na drugi način smanjiti na prihvatljivu razinu.

                              (3)

                              Na deklaracijama odobrenih pripravaka i, ako su dostupni, sigurnosno-tehničkim listovima, mora biti navedeno da se svježe obrađeno drvo nakon obrade čuva ispod krova i/ili na nepropusnoj tvrdoj podlozi kako bi se spriječilo izravno ispiranje u tlo ili vodu, te da se eventualni ostaci pripravka prikupljaju za ponovnu uporabu ili odlaganje.

                              (4)

                              Pripravci ne smiju biti odobreni za obradu drva koje se koristi za vanjske konstrukcije u blizini ili iznad vode, osim ako se dostave podaci kojima se dokazuje da će pripravak zadovoljiti uvjete iz članka 5. i Priloga VI., prema potrebi uz primjenu odgovarajućih mjera za smanjenje rizika.

                  51

                  Bakar (II) oksid

                  Bakar (II) oksid
                  EC br.: 215-269-1
                  CAS br.: 1317-38-0

                  976 g/kg

                  1. veljače 2014.

                  31. siječnja 2016.

                  31. siječnja 2024.

                  8

                  Kada je za pojedini pripravak to potrebno, pri ocjeni zahtjeva za odobrenje pripravka u skladu s člankom 5. i Prilogom VI., države članice moraju ocijeniti one primjene ili scenarije izloženosti i one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije.
                  Države članice osiguravaju da se pri izdavanju odobrenja poštuju sljedeći uvjeti:

                              (1)

                              Za pripravke koji su odobreni za industrijsku uporabu moraju se utvrditi sigurni radni postupci, a pripravci se moraju koristiti uz odgovarajuću osobnu zaštitnu opremu, osim ako se u zahtjevu za odobrenje pripravka dokaže da se rizici za industrijske korisnike mogu na drugi način smanjiti na prihvatljivu razinu.

                              (2)

                              Na deklaracijama odobrenih pripravaka i, ako su dostupni, sigurnosno-tehničkim listovima, mora biti navedeno da se svježe obrađeno drvo nakon obrade čuva ispod krova i/ili na nepropusnoj tvrdoj podlozi kako bi se spriječilo izravno ispiranje u tlo ili vodu, te da se eventualni ostaci pripravka prikupljaju za ponovnu uporabu ili odlaganje.

                              (3)

                              Pripravci ne smiju biti odobreni za obradu drva koje se koristi za vanjske konstrukcije u blizini ili iznad vode, osim ako se dostave podaci kojima se dokazuje da će pripravak zadovoljiti uvjete iz članka 5. i Priloga VI., prema potrebi uz primjenu odgovarajućih mjera za smanjenje rizika.

                  52

                  Bazni bakar karbonat

                  Bakar (II) karbonat-bakar(II) hidroksid (1:1)
                  EC br.: 235-113-6
                  CAS br.: 12069-69-1

                  957 g/kg

                  1. veljače 2014.

                  31. siječnja 2016.

                  31. siječnja 2024.

                  8

                  Kada je za pojedini pripravak to potrebno, pri ocjeni zahtjeva za odobrenje pripravka u skladu s člankom 5. i Prilogom VI., države članice moraju ocijeniti one primjene ili scenarije izloženosti i one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije.
                  Države članice osiguravaju da se pri izdavanju odobrenja poštuju sljedeći uvjeti:

                              (1)

                              Pripravci ne smiju biti odobreni za primjenu uronjavanjem, osim ako se u zahtjevu za odobrenje pripravka dostave podaci kojima se dokazuje da primjena zadovoljava uvjete iz članka 5. i Priloga VI., prema potrebi uz primjenu odgovarajućih mjera za smanjenje rizika.

                              (2)

                              Za pripravke koji su odobreni za industrijsku uporabu moraju se utvrditi sigurni radni postupci, a pripravci se moraju koristiti uz odgovarajuću osobnu zaštitnu opremu, osim ako se u zahtjevu za odobrenje pripravka dokaže da se rizici za industrijske korisnike mogu na drugi način smanjiti na prihvatljivu razinu.

                              (3)

                              Na deklaracijama odobrenih pripravaka i, ako su dostupni, sigurnosno-tehničkim listovima, mora biti navedeno da se svježe obrađeno drvo nakon obrade čuva ispod krova i/ili na nepropusnoj tvrdoj podlozi kako bi se spriječilo izravno ispiranje u tlo ili vodu, te da se eventualni ostaci pripravka prikupljaju za ponovnu uporabu ili odlaganje.

                              (4)

                              Pripravci ne smiju biti odobreni za obradu drva koje se koristi za vanjske konstrukcije u blizini ili iznad vode, osim ako se dostave podaci kojima se dokazuje da će pripravak zadovoljiti uvjete iz članka 5. i Priloga VI., prema potrebi uz primjenu odgovarajućih mjera za smanjenje rizika.”

      (1)  Za primjenu jedinstvenih načela Priloga VI., sadržaj i zaključci izvješća o ocjeni dostupni su na internetskoj stranici Komisije: http://ec.europa.eu/comm/environment/biocides/index.htm


title: 75/379/EEZ: Direktiva Vijeća od 24. lipnja 1975. o izmjeni direktiva br. 64/432/EEZ, br. 64/433/EEZ, br. 71/118/EEZ, br. 72/461/EEZ i br. 72/462/EEZ u pogledu valjanosti postupaka Stalnog veterinarskog odbora

text:
               03/Sv. 017

               HR

               Službeni list Europske unije

               3

         31975L0379

               L 172/17

               SLUŽBENI LIST EUROPSKE UNIJE

               24.06.1975.

      DIREKTIVA VIJEĆA

   od 24. lipnja 1975.
   o izmjeni direktiva br. 64/432/EEZ, br. 64/433/EEZ, br. 71/118/EEZ, br. 72/461/EEZ i br. 72/462/EEZ u pogledu valjanosti postupaka Stalnog veterinarskog odbora
   (75/379/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 100.,
   uzimajući u obzir prijedlog Komisije,
   uzimajući u obzir mišljenje Skupštine (1),
   budući da Stalni veterinarski odbor, ustanovljen Odlukom br. 68/361/EEZ (2), izražava svoje mišljenje u skladu s postupcima čija je valjanost bila ograničena na razdoblje od 30 mjeseci od datuma kad je zahtjev za mišljenje prvi put upućen navedenom Odboru;
   budući da je prvi zahtjev za mišljenje upućen Odboru 22. prosinca 1972.; budući da je razdoblje koje je proteklo nedovoljno za donošenje konačne odluke i budući da valjanost gore navedenih postupaka treba samo privremeno produljiti,
   DONIJELO JE OVU DIREKTIVU:
   Članak 1.
   U sljedećim člancima, riječi „30 mjeseci” zamjenjuju se riječima „102 mjeseca”:

               —

               članak 14. Direktive Vijeća br. 64/432/EEZ (3) od 26. lipnja 1964. o zdravstvenim problemima životinja koji utječu na promet govedima i svinjama unutar Zajednice, kako je zadnje izmijenjena Direktivom Vijeća br. 74/387/EEZ (4),

               —

               članak 9.b Direktive Vijeća br. 64/433/EEZ (5) od 26. lipnja 1964. o zdravstvenim problemima koji utječu na promet svježim mesom unutar Zajednice, kako je zadnje izmijenjena Direktivom br. 74/387/EEZ,

               —

               članak 13. Direktive Vijeća br. 71/118/EEZ (6) od 15. veljače 1971. o zdravstvenim problemima koji utječu na promet svježim mesom peradi, kako je zadnje izmijenjena Direktivom br. 74/387/EEZ,

               —

               članak 10. Direktive Vijeća br. 72/461/EEZ (7) od 12. prosinca 1972. o zdravstvenim problemima koji utječu na promet svježim mesom unutar Zajednice, kako je zadnje izmijenjena Direktivom br. 74/387/EEZ,

               —

               članak 31. Direktive Vijeća br. 72/462/EEZ (8) od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja, kako je zadnje izmijenjena Direktivom br. 74/387/EEZ.

         Članak 2.
   Ova Direktiva je upućena državama članicama.

      Sastavljeno u Luxembourgu 24. lipnja 1975.

            Za Vijeće

            Predsjednik

         M. A. CLINTON

      (1)  SL C 111, 20.5.1975., str. 26.

      (2)  SL L 255, 18.10.1968., str. 23.

      (3)  SL 121, 29.7.1964., str. 1977/64.

      (4)  SL L 202, 24.7.1974., str. 36.

      (5)  SL 121, 29.7.1964., str. 2012/64.

      (6)  SL L 55, 8.3.1971., str. 23.

      (7)  SL L 302, 31.12.1972., str. 24.

      (8)  SL L 302, 31.12.1972., str. 28.


title: Direktiva Komisije 2012/24/EU od 8. listopada 2012. o izmjeni Direktive Vijeća 86/297/EEZ o usklađivanju zakonodavstava država članica o priključnim pogonskim vratilima na traktorima i njihovoj zaštiti radi prilagođavanja tehničkih odredaba  Tekst značajan za EGP

text:
               13/Sv. 064

               HR

               Službeni list Europske unije

               283

         32012L0024

               L 274/24

               SLUŽBENI LIST EUROPSKE UNIJE

               08.10.2012.

      DIREKTIVA KOMISIJE 2012/24/EU
   od 8. listopada 2012.
   o izmjeni Direktive Vijeća 86/297/EEZ o usklađivanju zakonodavstava država članica o priključnim pogonskim vratilima na traktorima i njihovoj zaštiti radi prilagođavanja tehničkih odredaba
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2003/37/EZ Europskog parlamenta i Vijeća od 26. svibnja 2003. o homologaciji traktora za poljoprivredu i šumarstvo, njihovih prikolica i priključnih vučenih strojeva, kao i njihovih sustava, sastavnih dijelova ili zasebnih tehničkih jedinica i o stavljanju izvan snage Direktive 74/150/EEZ (1), a posebno njezin članak 19. stavak 1. točku (b),
   budući da:

               (1)

               U odjeljku 4.2. Priloga I. Direktivi 86/297/EEZ navode se opće odredbe za prednja priključna vratila traktora. Prema tablici 2. iz tog Priloga na kategorije traktora opremljene prednjim priključnim pogonskim vratilom primjenjuje se norma ISO 8759-1:1998 kojom se određuju i mjere za položaj prednjeg priključnog pogonskog vratila. Zbog novih konstrukcijskih zahtjeva, zahtjevi u vezi s položajem nisu kompatibilni s brojnim traktorima za poljoprivredu i šumarstvo.

               (2)

               Zahtjevi za prednja priključna pogonska vratila iz Direktive 86/297/EEZ (2) odnose se isključivo na sigurnosna pitanja, tj. položaj priključnog pogonskog vratila, zahtjeve u vezi sa zaštitom i sigurnim područjem. Položaj priključnog pogonskog vratila kako je određen Direktivom 86/297/EEZ nije kompatibilan s nekoliko kategorija traktora na tržištu i njihovim ugrađenim priključcima. U tablici 2. iz Priloga I. Direktivi 86/297/EEZ iz zahtjeva za položaj već su izuzeti traktori kategorija T4.1 i T4.3.

               (3)

               Uz traktore kategorija T4.1 i T4.3 koji su izuzeti iz zahtjeva točke 4.2. norme ISO 8759-1:1998, navedene zahtjeve ne mogu ispuniti niti traktori kategorija T1, T2, T3, T4.2 i T5.

               (4)

               Nekoliko traktora može biti opremljeno posebnim tipovima priključnih pogonskih vratila na koje se ne primjenjuje norma ISO 8759-1:1998.

               (5)

               Na traktore kategorije T3 norma se primjenjuje samo ako je traktor opremljen priključnim pogonskim vratilom navedenim u toj normi. Međutim ostale kategorije vozila kao što je T2 i određeni manji traktori kategorije T1 mogu biti opremljeni posebnim tipovima priključnih pogonskih vratila koji nisu obuhvaćeni normom. Prema tome izuzeće iz zahtjeva norme ISO 8759-1:1998 trebalo bi se proširiti i na traktore kategorija T1 i T2.

               (6)

               Jednake se poteškoće javljaju i u odgovarajućim kategorijama C.

               (7)

               Budući da bi se specifikacije iz norme ISO 8759-1:1998, uz iznimku točke 4.2., trebale primjenjivati na traktore svih kategorija T i C koji su opremljeni prednjim priključnim pogonskim vratilom, tablica 2. postaje suvišna i stoga je treba brisati.

               (8)

               Direktivu 86/297/EEZ bi stoga trebalo na odgovarajući način izmijeniti.

               (9)

               Mjere predviđene ovom Direktivom u skladu su s mišljenjem Odbora iz članka 20. stavka 1. Direktive 2003/37/EZ,

         DONIJELA JE OVU DIREKTIVU:
   Članak 1.
   Prilog I. Direktivi 86/297/EEZ mijenja se kako slijedi:

               (1)

               točka 4.2. zamjenjuje se sljedećim:
               „4.2.   Odredbe za prednja priključna pogonska vratila
               Specifikacije norme ISO 8759-1:1998 se, uz izuzeće točke 4.2., primjenjuju na traktore svih kategorija T i C koji su opremljeni prednjim priključnim pogonskim vratilima u skladu s ovom normom.”;

               (2)

               tablica 2. se briše.

         Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 31. listopada 2013. One Komisiji odmah dostavljaju tekst tih odredaba.
   One te odredbe primjenjuju od 1. studenog 2013.
   Kad države članice donesu ove odredbe, te odredbe prilikom njihove službene objave trebaju sadržavati uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 8. listopada 2012.

            Za Komisiju

            Predsjednik

         José Manuel BARROSO

      (1)  SL L 171, 9.7.2003., str. 1.

      (2)  SL L 186, 8.7.1986., str. 19.


title: Direktiva Komisije 2006/120/EZ od 27. studenoga 2006. o ispravku te izmjeni Direktive 2005/30/EZ o izmjeni, radi prilagodbe tehničkom napretku, direktiva 97/24/EZ i 2002/24/EZ Europskog parlamenta i Vijeća o homologaciji tipa motornih vozila na dva ili s tri kotača  Tekst značajan za EGP

text:
               07/Sv. 019

               HR

               Službeni list Europske unije

               62

         32006L0120

               L 330/16

               SLUŽBENI LIST EUROPSKE UNIJE

               27.11.2006.

      DIREKTIVA KOMISIJE 2006/120/EZ
   od 27. studenoga 2006.
   o ispravku te izmjeni Direktive 2005/30/EZ o izmjeni, radi prilagodbe tehničkom napretku, direktiva 97/24/EZ i 2002/24/EZ Europskog parlamenta i Vijeća o homologaciji tipa motornih vozila na dva ili s tri kotača
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 97/24/EZ Europskog parlamenta i Vijeća od 17. lipnja 1997. o pojedinim sastavnim dijelovima i značajkama motornih vozila na dva ili tri kotača (1), a posebno njezin članak 7.,
   uzimajući u obzir Direktivu 2002/24/EZ Europskog parlamenta i Vijeća od 18. ožujka 2002. o homologaciji tipa motornih vozila na dva ili tri kotača i stavljanju izvan snage Direktive Vijeća 92/61/EEZ (2), a posebno njezin članak 17.,
   budući da:

               (1)

               Direktiva Komisije 2005/30/EZ sadrži neke greške koje treba ispraviti.

               (2)

               Treba s retroaktivnim učinkom razjasniti da se članak 3. stavak 1. Direktive 2005/30/EZ odnosi na nove zamjenske katalizatore koji su u skladu s Direktivom 97/24/EZ kako je izmijenjena Direktivom 2005/30/EZ.

               (3)

               Potrebni su također dodatni ispravci Priloga I. Direktivi 2005/30/EZ.

               (4)

               Nadalje, putem nove odredbe treba razjasniti da se nakon određenog prijelaznog razdoblja zabranjuje prodaja ili ugradnja u vozilo zamjenskih katalizatora koji nisu onog tipa kojemu je dodijeljena homologacija u skladu s Direktivom 97/24/EZ, kako je izmijenjena Direktivom 2005/30/EZ.

               (5)

               Direktivu 2005/30/EZ treba stoga ispraviti te na odgovarajući način izmijeniti.

               (6)

               Mjere predviđene ovom Direktivom u skladu su s mišljenjem Odbora za prilagodbu tehničkom napretku,

         DONIJELA JE OVU DIREKTIVU:
   Članak 1.
   Direktiva 2005/30/EZ ispravlja se kako slijedi:

               1.

               Članak 3. stavak 1. zamjenjuje se sljedećim:
               „1.   S učinkom od 18. svibnja 2006. države članice neće, s obzirom na nove zamjenske katalizatore koji su u skladu sa zahtjevima Direktive 97/24/EZ kako je izmijenjena ovom Direktivom i koji su namijenjeni ugradnji na vozila kojima je izdana homologacija u skladu s Direktivom 97/24/EZ:

                           (a)

                           odbiti izdati EZ homologaciju tipa u skladu s člankom 4. stavak 1. Direktive 2002/24/EZ;

                           (b)

                           zabraniti prodaju ili ugradnju na vozilo.”

               2.

               U Prilogu I., „odjeljak 5. Priloga VI.” zamjenjuje se s „odjeljak 4a. Priloga VI.” u cijelom tekstu.

         Članak 2.
   Sljedeći stavak 3. dodaje se članku 3. Direktive 2005/30/EZ:

      „3.   S učinkom od 1. siječnja 2009. države članice odbijaju prodaju ili ugradnju na vozilo zamjenskih katalizatora koji nisu onog tipa kojem je izdana homologacija u skladu s Direktivom 97/24/EZ, kako je izmijenjena ovom Direktivom.”

   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 30. rujna 2007. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu na dan objave u Službenom listu Europske unije.

   Članak 5.
   Ova je Direktiva upućena državama članicama.

      Sastavljeno u Bruxellessu 27. studenoga 2006.

            Za Komisiju

         Günter VERHEUGEN

            Potpredsjednik

      (1)  SL L 226, 18.8.1997., str. 1. Direktiva kako je zadnje izmijenjena Direktivom Komisije 2006/27/EZ (SL L 66, 8.3.2006., str. 7.).

      (2)  SL L 124, 9.5.2002., str. 1. Direktiva kako je zadnje izmijenjena Direktivom Komisije 2005/30/EZ (SL L 106, 27.4.2005., str. 17.).


title: Direktiva Komisije 2003/124/EZ od 22. prosinca 2003. o provedbi Direktive 2003/6/EZ Europskog parlamenta i Vijeća u pogledu definicije i javnog objavljivanja povlaštenih informacija i definicije manipuliranja tržištem  Tekst značajan za EGP

text:
               06/Sv. 006

               HR

               Službeni list Europske unije

               17

         32003L0124

               L 339/70

               SLUŽBENI LIST EUROPSKE UNIJE

               22.12.2003.

      DIREKTIVA KOMISIJE 2003/124/EZ
   od 22. prosinca 2003.
   o provedbi Direktive 2003/6/EZ Europskog parlamenta i Vijeća u pogledu definicije i javnog objavljivanja povlaštenih informacija i definicije manipuliranja tržištem
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir ugovor o osnivanju Europske zajednice,
   uzimajući u obzir Direktivu 2003/6/EZ Europskog parlamenta i Vijeća od 28. siječnja 2003. o trgovanju na temelju povlaštenih informacija i manipuliranju tržištem (zlouporaba tržišta) (1), a posebno njezin članak 1. stavak 2. i članak 6. stavak 10. prvu, drugu i treću alineju,
   nakon savjetovanja s Odborom europskih regulatora za vrijednosne papire (CESR) (2),
   budući da:

               (1)

               Razumni ulagatelji temelje svoje odluke o ulaganju na informacijama koje su im već raspoložive, dakle na dostupnim ex ante informacijama. Pitanje bi li razumni ulagatelj prilikom donošenja odluke o ulaganju vjerojatno uzeo u obzir određenu informaciju stoga bi se trebalo procijeniti na temelju dostupnih ex ante informacija. Takva procjena treba uzeti u obzir očekivani utjecaj informacije u svjetlu cjelokupne aktivnosti dotičnog izdavatelja, pouzdanosti izvora informacije i svih drugih tržišnih varijabli koje bi mogle utjecati na odgovarajući financijski instrument ili izvedeni financijski instrument koji je s njime povezan u danim okolnostima.

               (2)

               Naknadno raspoložive informacije (ex post informacije) mogu se upotrijebiti za provjeru pretpostavke da su ex ante informacije bile cjenovno osjetljive, ali se ne bi trebale upotrijebiti za poduzimanje mjera protiv osoba koje su donijele razumne zaključke na temelju dostupnih ex ante informacija.

               (3)

               Pravna sigurnost za sudionike na tržištu trebala bi se povećati preciznijom definicijom dvaju elemenata bitnih za definiciju povlaštene informacije, a to su precizna narav te informacije i značenje njenog potencijalnog učinka na cijene financijskih instrumenata ili povezanih izvedenih financijskih instrumenata.

               (4)

               Zaštita ulagatelja zahtijeva ne samo pravovremeno javno objavljivanje povlaštenih informacija od strane izdavatelja, već također zahtijeva da to objavljivanje bude što je moguće brže i vremenski usklađenije za sve kategorije ulagatelja u svim državama članicama u kojima je izdavatelj zatražio ili već dobio odobrenje za uvrštenje svojih financijskih instrumenata u trgovanje na uređenom tržištu, kako bi se na razini Zajednice ulagateljima jamčio jednaki pristup tim informacijama i kako bi se spriječilo trgovanje na temelju povlaštenih informacija. S tim ciljem države članice mogu službeno odrediti mehanizme koji se koriste za takvo objavljivanje.

               (5)

               Kako bi se zaštitili legitimni interesi izdavatelja, trebalo bi biti dopušteno da se u točno definiranim posebnim okolnostima odgodi javno objavljivanje povlaštenih informacija. Međutim, zaštita ulagatelja zahtijeva da se u tim slučajevima čuva povjerljivost informacija kako bi se spriječilo trgovanje na temelju povlaštenih informacija.

               (6)

               Kako bi se usmjeravalo kako sudionike na tržištu tako i nadležna tijela, prilikom ispitivanja potencijalno manipulativnog ponašanja potrebno je u obzir uzeti odgovarajuće signale.

               (7)

               Mjere predviđene ovom Direktivom u skladu su s mišljenjem Europskoga odbora za vrijednosne papire,

         DONIJELA JE OVU DIREKTIVU:
   Članak 1.
   Povlaštene informacije
   1.   Za potrebe primjene članka 1. točke 1. Direktive 2003/6/EZ smatra se da je informacija precizne naravi ako navodi skup okolnosti koje postoje ili se u razumnoj mjeri može očekivati da će postojati ili događaj koji je nastao ili se u razumnoj mjeri može očekivati da će nastati te ako je dovoljno specifična da omogući donošenje zaključka o mogućem učinku tog skupa okolnosti ili tog događaja na cijene financijskih instrumenata ili povezanih izvedenih financijskih instrumenata.
   2.   Za potrebe primjene članka 1. točke 1. Direktive 2003/6/EZ, „informacija koja bi, kada bi bila objavljena, mogla imati značajan utjecaj na cijene tih financijskih instrumenata ili na cijene povezanih izvedenih financijskih instrumenata” znači informacija koju bi razumni ulagatelj vjerojatno upotrijebio kao dio osnove za donošenje odluka o ulaganju.
   Članak 2.
   Načini i rokovi za javno objavljivanje povlaštenih informacija
   1.   Za potrebe primjene članka 6. stavka 1. Direktive 2003/6/EZ primjenjuju se članak 102. stavak 1. i članak 103. Direktive 2001/34/EZ Europskog parlamenta i Vijeća (3).
   Nadalje, države članice osiguravaju da izdavatelj objavljuje povlaštenu informaciju na način koji javnosti omogućava da joj brzo pristupi i da je potpuno, točno i pravovremeno procijeni.
   Države članice također osiguravaju da izdavatelj ne povezuje pružanje povlaštenih informacija javnosti i marketing svojih aktivnosti na način koji bi mogao biti obmanjujući.
   2.   Države članice osiguravaju da se smatra da su se izdavatelji pridržavali članka 6. stavka 1. prvog podstavka Direktive 2003/6/EZ kada su izdavatelji, po nastanku skupa okolnosti ili događaja, iako još ne službeno utvrđenom, o tome odmah obavijestili javnost.
   3.   Svaka se značajna promjena u pogledu povlaštene informacije koja je već javno objavljena odmah javno objavljuje nakon nastanka te promjene, na isti način na koji je javno objavljena izvorna informacija.
   4.   Države članice zahtijevaju da se izdavatelji u odgovarajućoj mjeri pobrinu da objavljivanje povlaštenih informacija javnosti bude što je više moguće vremenski usklađeno za sve kategorije ulagatelja u svim državama članicama u kojima su ti izdavatelji zatražili ili već dobili odobrenje za uvrštenje svojih financijskih instrumenata u trgovanje na uređenom tržištu.
   Članak 3.
   Legitimni interesi za odgađanje javnog objavljivanja i povjerljivost
   1.   Za potrebe primjene članka 6. stavka 2. Direktive 2003/6/EZ, legitimni se interesi posebno mogu odnositi na sljedeće okolnosti, koje ne predstavljaju sveobuhvatan popis:

               (a)

               pregovore u tijeku ili povezane okolnosti, kada bi javno objavljivanje moglo utjecati na ishod ili normalan tijek tih pregovora. Posebno, u slučaju da je financijska održivost izdavatelja u velikoj i neizbježnoj opasnosti, iako ne i unutar područja primjene stečajnog zakona, javno se objavljivanje informacija može odgoditi na ograničeno razdoblje kada bi ono ozbiljno ugrozilo interes postojećih i potencijalnih dioničara potkopavajući zaključak određenih pregovora kojima je cilj osigurati dugoročni financijski oporavak izdavatelja;

               (b)

               odluke koje je donijelo upravljačko tijelo izdavatelja ili ugovore koje je ono sklopilo, a koji trebaju odobrenje nekog drugog tijela izdavatelja kako bi postali pravomoćni, kada struktura tog izdavatelja zahtjeva da ta tijela budu odvojena i kada bi javno objavljivanje tih informacija prije navedenog odobrenja zajedno s istovremenom obaviješću da se na odobrenje još uvijek čeka ugrozilo točnu procjenu informacija od strane javnosti.

         2.   Za potrebe primjene članka 6. stavka 2. Direktive 2003/6/EZ države članice zahtijevaju da izdavatelj radi očuvanja povjerljivosti povlaštenih informacija kontrolira pristup tim informacijama, a posebno osiguravaju:

               (a)

               da je izdavatelj uspostavio učinkovite mehanizme kako bi spriječio pristup tim informacijama osobama kojima te informacije ne trebaju za izvršavanje svojih zadaća unutar izdavatelja;

               (b)

               da je izdavatelj poduzeo potrebne mjere kako bi osigurao da svaka osoba koja ima pristup takvim informacijama priznaje pravne i regulatorne dužnosti koje proizlaze iz tog pristupa i da je svjesna sankcija predviđenih u slučaju zlouporabe ili nepravilnog širenja takvih informacija;

               (c)

               da je izdavatelj uveo mjere koje omogućavaju neposredno javno objavljivanje u slučaju da izdavatelj nije bio u mogućnosti osigurati povjerljivost relevantne povlaštene informacije, ne dovodeći u pitanje članak 6. stavak 3. podstavak 2. Direktive 2003/6/EZ.

         Članak 4.
   Manipulativno ponašanje koje se odnosi na lažne ili obmanjujuće signale i na fiksiranje cijena
   Za potrebe primjene članka 1. točke 2(a) Direktive 2003/6/EZ i ne dovodeći u pitanje primjere navedene u drugom stavku točke 2. tog članka, države članice osiguravaju da se sljedeći signali, koji se sami po sebi ne bi nužno trebali smatrati manipuliranjem tržištem, između ostalog uzmu u obzir kada sudionici na tržištu i nadležna tijela provjeravaju transakcije ili naloge za trgovanje:

               (a)

               u kojoj mjeri izdani nalozi za trgovanje ili izvršene transakcije predstavljaju značajan dio dnevnog volumena transakcija relevantnim financijskim instrumentom na dotičnom uređenom tržištu, posebno kada te aktivnosti vode do značajne promjene cijene financijskog instrumenta;

               (b)

               u kojoj mjeri nalozi za trgovanje koje su izdale osobe sa značajnom kupovnom ili prodajnom pozicijom u financijskom instrumentu ili transakcije koje su te osobe izvršile vode do značajnih promjena cijene financijskog instrumenta ili povezane izvedenice ili temeljne imovine uvrštenih u trgovanje na uređenom tržištu;

               (c)

               ne vode li izvršene transakcije ni do kakve promjene stvarnog vlasništva nad financijskim instrumentom uvrštenim u trgovanje na uređenom tržištu;

               (d)

               u kojoj mjeri izdani nalozi ili izvršene transakcije obuhvaćaju preokrete u poziciji u kratkom razdoblju i predstavljaju značajan dio dnevnog volumena transakcija relevantnim financijskim instrumentom na dotičnom uređenom tržištu, te bi mogli biti povezani sa značajnim promjenama cijene financijskog instrumenta uvrštenog u trgovanje na uređenom tržištu;

               (e)

               u kojoj su mjeri izdani nalozi ili izvršene transakcije koncentrirani unutar kratkog vremenskog raspona za vrijeme dnevnog trgovanja i vode do promjene cijene koja je slijedom toga ponovno preokrenuta;

               (f)

               u kojoj mjeri izdani nalozi za trgovanje mijenjaju prikaz najboljih ponuda na kupnju ili prodaju financijskog instrumenta uvrštenog u trgovanje na uređenom tržištu, ili općenitije, prikaz knjige naloga koja je na raspolaganju sudionicima na tržištu, te su uklonjeni prije nego što su izvršeni;

               (g)

               u kojoj su mjeri nalozi za trgovanje izdani ili transakcije poduzete u određeno vrijeme ili oko određenog vremena kada se izračunavaju referentne cijene, cijene namire i procjene, što vodi do promjena cijena koje imaju učinak na te cijene i procjene.

         Članak 5.
   Manipulativno ponašanje koje se odnosi na upotrebljavanje fiktivnih postupaka ili na druge oblike prevare ili obmane
   Za potrebe primjene članka 1. točke 2(b) Direktive 2003/6/EZ i ne dovodeći u pitanje primjere navedene u drugom stavku njegove točke 2., države članice osiguravaju da se sljedeći signali, koji se sami po sebi ne bi nužno trebali smatrati manipuliranjem tržištem, između ostalog uzmu u obzir kada sudionici na tržištu i nadležna tijela provjeravaju transakcije ili naloge za trgovanje:

               (a)

               prethodi li nalozima za trgovanje ili transakcijama koje su izdale ili izvršile određene osobe, odnosno slijedi li takve naloge ili transakcije širenje lažnih ili obmanjujućih informacija od strane istih osoba ili osoba koje su s njima povezane;

               (b)

               izdaju li osobe naloge za trgovanje ili izvršavaju li transakcije prije ili nakon što te iste osobe ili osobe koje su s njima povezane izrade ili šire analize ili preporuke za ulaganje koje su pogrešne ili pristrane ili očigledno pod utjecajem materijalnog interesa.

         Članak 6.
   Prenošenje
   1.   Države članice donose potrebne zakone i druge propise potrebne za usklađivanje s ovom Direktivom najkasnije do 12. listopada 2004. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 7.
   Stupanje na snagu
   Ova Direktiva stupa na snagu na dan objave u Službenom listu Europske unije.
   Članak 8.
   Adresati
   Ova je Direktiva upućena državama članicama.

      Sastavljeno u Bruxellesu 22. prosinca 2003.

            Za Komisiju

         Frederik BOLKESTEIN

            Član Komisije

      (1)  SL L 96, 12.4.2003., str. 16.

      (2)  CESR je osnovan Odlukom Komisije 2001/527/EZ (SL L 191, 13.7.2001., str. 43.).

      (3)  SL L 184, 6.7.2001., str. 1.


title: Direktiva 2014/60/EU Europskog parlamenta i Vijeća od 15. svibnja 2014. o povratu kulturnih predmeta nezakonito iznesenih s državnog područja države članice i o izmjeni Uredbe (EU) br. 1024/2012 (preinaka)

text:
               28.5.2014

               HR

               Službeni list Europske unije

               L 159/1

         DIREKTIVA 2014/60/EU EUROPSKOG PARLAMENTA I VIJEĆA
   od 15. svibnja 2014.
   o povratu kulturnih predmeta nezakonito iznesenih s državnog područja države članice i o izmjeni Uredbe (EU) br. 1024/2012 (preinaka)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   u skladu s redovnim zakonodavnim postupkom (1),
   budući da:

               (1)

               Direktiva Vijeća 93/7/EEZ (2) znatno je izmijenjena direktivama 96/100/EZ (3) i 2001/38/EZ (4) Europskog parlamenta i Vijeća. Budući da su potrebne daljnje izmjene, trebalo bi je preinačiti radi jasnoće.

               (2)

               Unutarnje tržište obuhvaća područje bez unutarnjih granica u kojem je osigurano slobodno kretanje robe, osoba, usluga i kapitala u skladu s Ugovorom o funkcioniranju Europske Unije (UFEU). U skladu s člankom 36. UFEU-a, odgovarajuće odredbe o slobodnom kretanju robe ne isključuju zabrane ili ograničenja u vezi s uvozom, izvozom ili robom u provozu, opravdane razlozima zaštite nacionalnog blaga umjetničke, povijesne ili arheološke vrijednosti.

               (3)

               Na temelju i u okviru članka 36. UFEU-a, države članice zadržavaju pravo definirati svoje nacionalno blago i poduzeti potrebne mjere za njegovu zaštitu. Ipak, Unija igra važnu ulogu u poticanju suradnje među državama članicama sa ciljem zaštite kulturne baštine od europskog značaja, kojoj to nacionalno blago pripada.

               (4)

               Direktivom 93/7/EEZ uvedeni su aranžmani koji državama članicama omogućavaju da osiguraju povrat na svoje državno područje kulturnih predmeta koji su kategorizirani kao nacionalno blago u smislu članka 36. UFEU-a, koji pripadaju zajedničkim kategorijama kulturnih predmeta iz priloga toj Direktivi i izneseni su s njihova državnog područja kršenjem nacionalnih mjera ili Uredbe Vijeća (EZ) br. 116/2009 (5). Ta je Direktiva također obuhvaćala kulturne predmete kategorizirane kao nacionalno blago koji čine sastavni dio javnih zbirki ili inventara crkvenih institucija koji nisu pripadali tim zajedničkim kategorijama.

               (5)

               Direktivom 93/7/EEZ uspostavljena je administrativna suradnja među državama članicama u vezi s njihovim nacionalnim blagom koja je blisko povezana s njihovom suradnjom s Interpolom i drugim nadležnim tijelima u području ukradenih umjetničkih djela, uključujući posebno evidentiranje izgubljenih, ukradenih ili nezakonito iznesenih kulturnih predmeta koji čine dio njihova nacionalnog blaga i njihovih javnih zbirki.

               (6)

               Postupak predviđen Direktivom 93/7/EEZ bio je prvi korak u uspostavi suradnje među državama članicama u tom području u kontekstu unutarnjeg tržišta, s ciljem daljnjeg uzajamnog priznavanja mjerodavnih nacionalnih zakona.

               (7)

               Uredbom (EZ) br. 116/2009, zajedno s Direktivom 93/7/EEZ, uveden je sustav Unije za zaštitu kulturnih predmeta država članica.

               (8)

               Cilj Direktive 93/7/EEZ bio je osigurati fizički povrat kulturnih predmeta državi članici s čijeg su državnog područja ti predmeti bili nezakonito izneseni neovisno o pravu vlasništva na takvim predmetima. Međutim, primjena te Direktive pokazala je ograničenja aranžmana za osiguravanje povrata takvih kulturnih predmeta. Izvješća o primjeni te Direktive ukazala su na njezinu rijetku primjenu posebno zbog njezina ograničenog područja primjene, uzrokovanog uvjetima koji su navedeni u prilogu toj Direktivi, kratkog razdoblja dopuštenog za pokretanje postupka povrata te troškova povezanih s postupkom povrata.

               (9)

               Područje primjene ove Direktive trebalo bi proširiti na svaki kulturni predmet koji je država članica, u okviru nacionalnog zakonodavstva ili administrativnih postupaka, kategorizirala ili definirala kao nacionalno blago koje ima umjetničku, povijesnu ili arheološku vrijednost u smislu članka 36. UFEU-a. Ova bi Direktiva stoga trebala obuhvaćati predmete od povijesnog, paleontološkog, etnografskog, numizmatičkog interesa ili znanstvene vrijednosti, bez obzira na to jesu li dio javne ili druge zbirke ili su pojedinačni predmeti, te potječu li iz redovitih ili tajnih iskapanja, pod uvjetom da su kategorizirani ili definirani kao nacionalno blago. Nadalje, kulturni predmeti koji su kategorizirani ili definirani kao nacionalno blago ne bi više morali pripadati kategorijama ili poštovati pragove povezane s njihovom starošću i/ili novčanom vrijednošću kako bi mogli biti predmetom povrata u okviru ove Direktive.

               (10)

               Raznovrsnost nacionalnih aranžmana za zaštitu nacionalnog blaga priznata je člankom 36. UFEU-a. Kako bi se poticalo uzajamno povjerenje, spremnost na suradnju i međusobno razumijevanje među državama članicama, opseg pojma „nacionalno blago” trebalo bi odrediti u okviru članka 36. UFEU-a. Države članice također bi trebale olakšati povrat kulturnih predmeta državi članici s čijeg su državnog područja ti predmeti bili nezakonito izneseni neovisno o datumu pristupanja te države članice te bi trebale osigurati da povrat takvih predmeta ne prouzroči nerazmjerne troškove. Državama članicama bi trebalo biti moguće povratiti one kulturne predmete koji nisu kategorizirani ili definirani kao nacionalno blago, kao i kulturne predmete koji su nezakonito izneseni prije 1. siječnja 1993., pod uvjetom da poštuju odgovarajuće odredbe UFEU-a.

               (11)

               Potrebno je pojačati administrativnu suradnju među državama članicama radi djelotvornije i ujednačenije primjene ove Direktive. Od središnjih bi se tijela stoga trebalo zahtijevati da učinkovito međusobno surađuju i razmjenjuju informacije u vezi s nezakonito iznesenim kulturnim predmetima korištenjem Informacijskog sustava unutarnjeg tržišta („IMI”) predviđenog Uredbom (EU) br. 1024/2012 Europskog parlamenta i Vijeća (6). Kako bi se poboljšala provedba ove Direktive, trebalo bi uspostaviti modul sustava IMI posebno prilagođen za kulturne predmete. Također je poželjno da taj sustav, prema potrebi, koriste i ostala nadležna tijela država članica.

               (12)

               Kako bi se osigurala zaštita osobnih podataka, administrativna suradnja i razmjena informacija među nadležnim tijelima trebali bi biti usklađeni s pravilima navedenima u Direktivi 95/46/EZ Europskog parlamenta i Vijeća (7), i, u mjeri u kojoj se koristi IMI, u Uredbi (EU) br. 1024/2012. Definicije korištene u Direktivi 95/46/EZ i Uredbi (EZ) br. 45/2001 Europskog parlamenta i Vijeća (8) trebale bi se također primjenjivati za potrebe ove Direktive.

               (13)

               Rok za provjeru je li kulturni predmet pronađen u drugoj državi članici kulturni predmet u smislu Direktive 93/7/EEZ utvrđen je u praksi kao prekratak. Zato bi ga trebalo produljiti na šest mjeseci. Dulje razdoblje trebalo bi omogućiti državama članicama da poduzmu potrebne mjere za očuvanje kulturnog predmeta i, prema potrebi, spriječe svako djelovanje kojim se izbjegava postupak povrata.

               (14)

               Rok za pokretanje postupka povrata također bi trebalo produljiti na tri godine nakon što država članica s čijeg je državnog područja kulturni predmet nezakonito iznesen sazna za mjesto na kojem se kulturni predmet nalazi i identitet njegova samostalnog posjednika ili nesamostalnog posjednika. Produljenje toga roka trebalo bi olakšati povrat i odvratiti od nezakonitog iznošenja nacionalnog blaga. Radi jasnoće trebalo bi propisati da rok za pokretanje postupka počinje teći na dan kada središnje tijelo države članice s čijeg je državnog područja kulturni predmet nezakonito iznesen sazna za te informacije.

               (15)

               Direktivom 93/7/EEZ predviđeno je da se postupci povrata ne smiju pokrenuti više od 30 godina nakon što je predmet nezakonito iznesen s državnog područja države članice. Međutim, kada se radi o predmetima koji su dio javnih zbirki i predmetima koji su dio inventara crkvenih institucija u državama članicama u kojima podliježu posebnim aranžmanima za zaštitu u okviru nacionalnog prava, u određenim okolnostima rok za pokretanje postupka povrata je dulji. Budući da države članice prema nacionalnom pravu mogu, zajedno s vjerskim institucijama koje nemaju crkvenu strukturu, uspostaviti posebne aranžmane za zaštitu, ova bi se Direktiva trebala odnositi i na te druge vjerske institucije.

               (16)

               U svojim zaključcima o sprečavanju i suzbijanju kriminala protiv kulturnih dobara usvojenima 13. i 14. prosinca 2011. Vijeće je prepoznalo potrebu poduzimanja mjera radi povećanja djelotvornosti sprečavanja i suzbijanja kriminala u vezi s kulturnim predmetima. Preporučilo je da Komisija podrži države članice pri djelotvornoj zaštiti kulturnih predmeta s ciljem sprečavanja i suzbijanja nedopuštene trgovine i promicanja dopunskih mjera prema potrebi. Nadalje, Vijeće je preporučilo državama članicama da razmotre ratifikaciju Konvencije UNESCO-a o mjerama zabrane i sprečavanja nezakonitog uvoza, izvoza i prijenosa vlasništva na kulturnim dobrima potpisane u Parizu 17. studenoga 1970. i UNIDROIT-ove Konvencije o ukradenim ili nezakonito izvezenim kulturnim dobrima potpisane u Rimu 24. lipnja 1995.

               (17)

               Poželjno je osigurati da svi sudionici na tržištu postupaju s dužnom pažnjom u transakcijama koje uključuju kulturne predmete. Posljedice stjecanja kulturnog predmeta nezakonitog podrijetla bit će uistinu odvraćajuće jedino ako isplata odštete bude povezana s obvezom samostalnog posjednika da dokaže kako je postupao s dužnom pažnjom. Stoga, kako bi se ostvarili Unijini ciljevi sprečavanja i borbe protiv nezakonitog trgovanja kulturnim predmetima, ovom bi Direktivom trebalo propisati da samostalni posjednik, kako bi ishodio odštetu, mora dokazati da je postupao s dužnom pažnjom pri stjecanju predmeta.

               (18)

               Također bi bilo korisno da svaka osoba, a posebno ona koja sudjeluje na tržištu, ima lak pristup javnim informacijama o kulturnim predmetima koje su države članice kategorizirale ili definirale kao nacionalno blago. Države članice trebale bi pokušati olakšati pristup tim javnim informacijama.

               (19)

               Kako bi se olakšalo ujednačeno tumačenje pojma dužne pažnje, ovom bi Direktivom trebalo odrediti kriterije koji nisu sveobuhvatni i koje treba uzeti u obzir kako bi se utvrdilo je li samostalni posjednik postupao s dužnom pažnjom prilikom stjecanja kulturnog predmeta.

               (20)

               S obzirom na to da cilj ove Direktive, odnosno omogućavanje povrata kulturnih predmeta kategoriziranih ili definiranih kao nacionalno blago koji su nezakonito izneseni s državnog područja država članica, ne mogu dostatno ostvariti države članice, nego se zbog njegova opsega i učinaka on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Direktiva ne prelazi ono što je potrebno za ostvarivanje tog cilja.

               (21)

               Budući da su brisanjem priloga Direktivi 93/7/EEZ zadaće odbora osnovanog Uredbom (EZ) br. 116/2009 postale bespredmetne, upućivanja na taj odbor trebalo bi u skladu s time izbrisati. Međutim, kako bi se održala platforma za razmjenu iskustava i dobre prakse o provedbi ove Direktive među državama članicama, Komisija bi trebala uspostaviti stručnu skupinu, sastavljenu od stručnjaka iz središnjih tijela država članica odgovornih za provedbu ove Direktive, koja bi trebala biti uključena, između ostalog, u proces prilagodbe modula sustava IMI za kulturne predmete.

               (22)

               Budući da prilog Uredbi (EU) br. 1024/2012 sadrži popis odredaba o administrativnoj suradnji u aktima Unije koji se provode pomoću IMI-ja, taj bi prilog trebalo izmijeniti kako bi uključio ovu Direktivu.

               (23)

               Obveza prenošenja ove Direktive u nacionalno pravo trebala bi se ograničiti na one odredbe koje predstavljaju značajnu izmjenu u usporedbi s prethodnim direktivama. Obveza prenošenja odredaba koje su nepromijenjene proizlazi iz prethodnih direktiva.

               (24)

               Ova Direktiva ne bi trebala dovoditi u pitanje obveze država članica s obzirom na rokove za prenošenje u nacionalno pravo direktiva određenih u Prilogu I. dijelu B,

         DONIJELI SU OVU DIREKTIVU:
   Članak 1.
   Ova se Direktiva primjenjuje na povrat kulturnih predmeta koje je država članica kategorizirala ili definirala kao nacionalno blago, kako je navedeno u članku 2. točki 1., a koji su nezakonito izneseni s državnog područja te države članice.
   Članak 2.
   Za potrebe ove Direktive primjenjuju se sljedeće definicije:

               1.

               „kulturni predmet” znači predmet koji je kategoriziran ili definiran od strane države članice, prije ili nakon njegova nezakonitog iznošenja s državnog područja te države članice, kao dio „nacionalnog blaga koje ima umjetničku, povijesnu ili arheološku vrijednost” prema nacionalnom zakonodavstvu ili u okviru administrativnih postupaka, a u smislu članka 36. TFEU-a;

               2.

               „nezakonito izneseno s državnog područja države članice” znači:

                           (a)

                           izneseno s državnog područja države članice kršenjem njezinih propisa o zaštiti nacionalnog blaga ili kršenjem Uredbe (EZ) br. 116/2009; ili

                           (b)

                           nije vraćeno po isteku roka zakonitog privremenog iznošenja ili bilo koje kršenje nekog drugog uvjeta kojim se uređuje takvo privremeno iznošenje;

               3.

               „država članica koja je zatražila povrat” znači država članica s čijeg je državnog područja kulturni predmet nezakonito iznesen;

               4.

               „država članica od koje se traži povrat” znači država članica na čijem se državnom području nalazi kulturni predmet nezakonito iznesen s državnog područja druge države članice;

               5.

               „povrat” znači fizički povrat kulturnog predmeta na državno područje države članice koja je zatražila povrat;

               6.

               „samostalni posjednik” znači osoba koja za vlastiti račun izvršava faktičnu vlast na kulturnom predmetu;

               7.

               „nesamostalni posjednik” znači osoba koja za treću osobu izvršava faktičnu vlast na kulturnom predmetu;

               8.

               „javne zbirke” znači zbirke koje su u skladu sa zakonodavstvom države članice definirane kao javne i koje su u vlasništvu te države članice, lokalnog ili područnog tijela u toj državi članici ili institucije koja se nalazi na državnom području te države članice, pod uvjetom da je takva institucija u vlasništvu države članice ili lokalnog ili područnog tijela ili je u znatnoj mjeri od njih financirana.

         Članak 3.
   Kulturni predmeti koji su bili nezakonito izneseni s državnog područja države članice vraćaju se u skladu s postupkom i pod uvjetima predviđenima ovom Direktivom.
   Članak 4.
   Svaka država članica imenuje jedno ili više središnjih tijela za provedbu zadaća predviđenih ovom Direktivom.
   Države članice obavješćuju Komisiju o svim središnjim tijelima koja imenuju na temelju ovog članka.
   Komisija objavljuje popis tih središnjih tijela i sve promjene u vezi s njima u seriji C Službenog lista Europske unije.

   Članak 5.
   Središnja tijela država članica surađuju i promiču savjetovanje između nadležnih nacionalnih tijela država članica. Potonja tijela posebno:

               1.

               na zahtjev države članice koja je zatražila povrat traže određeni kulturni predmet koji je nezakonito iznesen s njezina državnog područja te identificiraju samostalnog posjednika i/ili nesamostalnog posjednika. Zahtjev mora sadržavati sve informacije potrebne za olakšavanje potrage, posebno upućivanje na stvarno ili pretpostavljeno mjesto na kojem se predmet nalazi;

               2.

               obavješćuju zainteresirane države članice o pronalasku kulturnog predmeta na njihovu državnom području ako postoje osnove sumnje da je on nezakonito iznesen s državnog područja druge države članice;

               3.

               omogućuju nadležnim tijelima države članice koja je zatražila povrat da provjere je li predmet u pitanju kulturni predmet, pod uvjetom da se provjera obavi u roku od šest mjeseci od obavijesti predviđene točkom 2. Ako se provjera ne obavi u propisanom roku, prestaju se primjenjivati točke 4. i 5.;

               4.

               u suradnji sa zainteresiranom državom članicom poduzimaju sve potrebne mjere za fizičko očuvanje kulturnog predmeta;

               5.

               potrebnim privremenim mjerama sprečavaju svaku radnju kojom se izbjegava postupak povrata;

               6.

               pri povratu postupaju kao posrednici između samostalnih posjednika i/ili nesamostalnih posjednika i države članice koja je zatražila povrat. S tim ciljem nadležna tijela države članice od koje se traži povrat mogu, ne dovodeći u pitanje članak 6., u prvom redu olakšati provedbu arbitražnog postupka u skladu s nacionalnim zakonodavstvom države članice od koje se traži povrat i uz uvjet da država članica koja je zatražila povrat i samostalni posjednik ili nesamostalni posjednik daju svoje formalno odobrenje.

         Kako bi surađivala i međusobno se savjetovala, središnja tijela država članica služe se modulom Informacijskog sustava unutarnjeg tržišta („IMI”) uspostavljenog Uredbom (EU) br. 1024/2012 posebno prilagođenim za kulturne predmete. Također se mogu služiti IMI-jem kako bi širila relevantne informacije o slučaju u vezi s kulturnim predmetima koji su ukradeni ili nezakonito izneseni s njihova državnog područja. Države članice odlučuju o korištenju IMI-ja od strane drugih nadležnih tijela za potrebe ove Direktive.
   Članak 6.
   Država članica koja je zatražila povrat može pred nadležnim sudom u državi članici od koje se traži povrat pokrenuti postupak protiv samostalnog posjednika ili, ako to nije moguće, protiv nesamostalnog posjednika, s ciljem osiguravanja povrata kulturnog predmeta koji je bio nezakonito iznesen s njezina državnog područja.
   Postupak se može pokrenuti samo ako su aktu kojim se pokreće postupak priloženi:

               (a)

               dokument s opisom predmeta na koji se zahtjev odnosi i u kojem je navedeno da je riječ o kulturnom predmetu;

               (b)

               izjava nadležnih tijela države članice koja je zatražila povrat da je kulturni predmet nezakonito iznesen s njezina državnog područja.

         Članak 7.
   Nadležno središnje tijelo države članice koja je zatražila povrat odmah obavješćuje nadležno središnje tijelo države članice od koje se traži povrat da je pokrenut postupak s ciljem osiguravanja povrata predmeta o kojem je riječ.
   Nadležno središnje tijelo države članice od koje se traži povrat odmah obavješćuje središnja tijela drugih država članica.
   Razmjena informacija provodi se putem IMI-ja u skladu s važećim zakonskim odredbama o zaštiti osobnih podataka i privatnosti, ne dovodeći u pitanje mogućnost da se nadležna središnja tijela uz IMI posluže i drugim sredstvima komunikacije.
   Članak 8.
   1.   Države članice u svom zakonodavstvu propisuju da postupak povrata u okviru ove Direktive nije dopušteno pokrenuti nakon proteka razdoblja od tri godine od saznanja nadležnog središnjeg tijela države članice koja je zatražila povrat za mjesto na kojem se kulturni predmet nalazi i za identitet njegova samostalnog posjednika ili nesamostalnog posjednika.
   Pokretanje takvih postupaka ni u kojem slučaju nije dopušteno više od 30 godina nakon što je predmet nezakonito iznesen s državnog područja države članice koja je zatražila povrat.
   Međutim, u slučaju predmeta koji su dio javnih zbirki definiranih u članku 2. točki 8. i predmeta koji su dio inventara crkvenih ili drugih vjerskih institucija u državama članicama u kojima oni podliježu posebnim aranžmanima za zaštitu u okviru nacionalnog prava, rok za postupak povrata je 75 godina, osim u državama članicama u kojima postupak ne podliježe zastari ili u slučaju bilateralnih sporazuma između država članica kojima se predviđa rok koji premašuje 75 godina.
   2.   Postupak povrata nije dopušten ako u trenutku kada bi postupak trebao biti pokrenut iznošenje kulturnog predmeta s državnog područja države članice koja je zatražila povrat više nije nezakonito.
   Članak 9.
   Osim ako je drukčije predviđeno člancima 8. i 14., nadležni sud nalaže povrat dotičnoga kulturnog predmeta ako utvrdi da se radi o kulturnom predmetu u smislu članka 2. točke 1. i da je nezakonito iznesen s državnog područja.
   Članak 10.
   Ako je naložen povrat predmeta, nadležni sud u državi članici od koje se traži povrat dodjeljuje samostalnom posjedniku pravičnu odštetu sukladno okolnostima slučaja, pod uvjetom da samostalni posjednik dokaže da je pri stjecanju predmeta postupao s dužnom pažnjom.
   Pri procjeni je li samostalni posjednik postupao s dužnom pažnjom u obzir se uzimaju sve okolnosti stjecanja, a posebno dokumentacija o porijeklu predmeta, dozvole za iznošenje koje su potrebne prema pravu države članice koja je zatražila povrat, svojstva stranaka, plaćena cijena, pitanje je li samostalni posjednik izvršio uvid u bilo koji dostupan registar ukradenih kulturnih predmeta i bilo koje relevantne informacije koje je objektivno mogao pribaviti ili poduzeo bilo koji drugi korak koji bi u tim okolnostima poduzela razumna osoba.
   U slučaju stjecanja darovanjem ili nasljeđivanjem, samostalni posjednik ne smije biti u povoljnijem položaju od osobe od koje je stekao predmet na taj način.
   Država članica koja je zatražila povrat plaća tu odštetu pri povratu predmeta.
   Članak 11.
   Troškove nastale provedbom odluke o povratu kulturnog predmeta snosi država članica koja je zatražila povrat. Isto vrijedi za troškove mjera iz članka 5. točke 4.
   Članak 12.
   Plaćanje pravične odštete iz članka 10. i troškova iz članka 11. ne dovodi u pitanje pravo države članice koja je zatražila povrat da poduzme korake radi naplate tih iznosa od osoba koje su odgovorne za nezakonito iznošenje kulturnog predmeta s njezina državnog područja.
   Članak 13.
   Pitanje vlasništva na kulturnom predmetu nakon povrata uređeno je pravom države članice koja je zatražila povrat.
   Članak 14.
   Ova se Direktiva primjenjuje samo na kulturne predmete nezakonito iznesene s državnog područja države članice na dan 1. siječnja 1993. ili nakon tog dana.
   Članak 15.
   1.   Svaka država članica može primijeniti aranžmane predviđene ovom Direktivom na povrat kulturnih predmeta koji nisu predmeti definirani u članku 2. točki 1.
   2.   Svaka država članica može primijeniti aranžmane predviđene ovom Direktivom na zahtjeve za povrat kulturnih predmeta nezakonito iznesenih s državnog područja drugih država članica prije 1. siječnja 1993.
   Članak 16.
   Ova Direktiva ne dovodi u pitanje niti jedan građanski ili kazneni postupak koji prema nacionalnom zakonodavstvu država članica može pokrenuti država članica koja je zatražila povrat i/ili vlasnik ukradenog kulturnog predmeta.
   Članak 17.
   1.   Države članice Komisiji podnose izvješće o primjeni ove Direktive do 18. prosinca 2015. i nakon toga svakih pet godina.
   2.   Komisija svakih pet godina podnosi izvješće o preispitivanju primjene i djelotvornosti ove Direktive Europskom parlamentu, Vijeću i Europskom gospodarskom i socijalnom odboru. Izvješću se, ako je to potrebno, prilažu odgovarajući prijedlozi.
   Članak 18.
   Prilogu Uredbi (EU) br. 1024/2012 dodaje se sljedeća točka:

                  „8.

                  Direktiva 2014/60/EU Europskog parlamenta i Vijeća od 15. svibnja 2014. o povratu kulturnih predmeta nezakonito iznesenih s područja države članice i izmjeni Uredbe (EU) br. 1024/2012 (9): članci 5. i 7.

   Članak 19.
   1.   Države članice donose zakone i druge propise potrebne za usklađivanje s člankom 2. točkom 1., člankom 5. prvim stavkom točkom 3., člankom 5. drugim stavkom, člankom 7. trećim stavkom, člankom 8. stavkom 1., člankom 10. prvim i drugim stavkom i člankom 17. stavkom 1. ove Direktive do 18. prosinca 2015.
   One Komisiji odmah dostavljaju tekst tih mjera.
   Kada države članice donose ove mjere, te mjere sadržavaju upućivanje na ovu Direktivu ili se prilikom njihove službene objave na nju upućuje. Te mjere uključuju i izjavu da se upućivanja u postojećim zakonima i drugim propisima na direktivu stavljenu izvan snage ovom Direktivom smatraju upućivanjima na ovu Direktivu. Načine tog upućivanja i oblik te izjave određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 20.
   Direktiva 93/7/EEZ, kako je izmijenjena direktivama navedenima u Prilogu I. dijelu A, stavlja se izvan snage s učinkom od 19. prosinca 2015., ne dovodeći u pitanje obveze država članica u vezi s rokovima za prenošenje u nacionalno pravo direktiva navedenih u Prilogu I. dijelu B.
   Upućivanja na Direktivu stavljenu izvan snage smatraju se upućivanjima na ovu Direktivu i čitaju se u skladu s korelacijskom tablicom u Prilogu II.
   Članak 21.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 2. točke od 2. do 8., članak 3., članak 4., članak 5. prvi stavak točke 1. i 2. te točke od 4. do 6., članak 6., članak 7. prvi i drugi stavak, članak 8. stavak 2., članak 9., članak 10. treći i četvrti stavak i članci od 11. do 16. primjenjuju se od 19. prosinca 2015.
   Članak 22.
   Ova je Direktiva upućena državama članicama.

      Sastavljeno u Bruxellesu 15. svibnja 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         D. KOURKOULAS

      (1)  Stajalište Europskog parlamenta od 16. travnja 2014. (još nije objavljeno u Službenom listu) i odluka Vijeća od 8. svibnja 2014.

      (2)  Direktiva Vijeća 93/7/EEZ od 15. ožujka 1993. o povratu kulturnih predmeta nezakonito iznesenih iz državnog područja države članice (SL L 74, 27.3.1993., str. 74.).

      (3)  Direktiva 96/100/EZ Europskog parlamenta i Vijeća od 17. veljače 1997. o izmjeni Priloga Direktivi 93/7/EEZ o povratu kulturnih dobara nezakonito iznesenih s područja države članice (SL L 60, 1.3.1997., str. 59.).

      (4)  Direktiva 2001/38/EZ Europskog parlamenta i Vijeća od 5. lipnja 2001. o izmjeni Direktive Vijeća 93/7/EEZ o povratu kulturnih dobara nezakonito iznesenih s područja države članice (SL L 187, 10.7.2001., str. 43.).

      (5)  Uredba Vijeća (EZ) br. 116/2009 od 18. prosinca 2008. o izvozu kulturnih dobara (SL L 39, 10.2.2009., str. 1.).

      (6)  Uredba (EU) br. 1024/2012 Europskog parlamenta i Vijeća od 25. listopada 2012. o administrativnoj suradnji putem Informacijskog sustava unutarnjeg tržišta i stavljanju izvan snage Odluke Komisije 2008/49/EZ („Uredba IMI”) (SL L 316, 14.11.2012., str. 1.).

      (7)  Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995., str. 74.).

      (8)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      PRILOG I.
      DIO A

         Direktiva stavljena izvan snage s popisom njezinih naknadnih izmjena

      (iz članka 20.)

                  Direktiva Vijeća 93/7/EEZ

                  (SL L 74, 27.3.1993., str. 74.)

                  Direktiva 96/100/EZ Europskog parlamenta i Vijeća

                  (SL L 60, 1.3.1997., str. 59.)

                  Direktiva 2001/38/EZ Europskog parlamenta i Vijeća

                  (SL L 187, 10.7.2001., str. 43.)

            DIO B

         Popis rokova za prenošenje u nacionalno pravo

      (iz članka 20.)

                  Direktiva

                  Rok za prenošenje

                  93/7/EEZ

                  15.12.1993. (15.3.1994. za Belgiju, Njemačku i Nizozemsku)

                  96/100/EZ

                  1.9.1997.

                  2001/38/EZ

                  31.12.2001.

      PRILOG II.
      Korelacijska tablica

                  Direktiva 93/7/EEZ

                  Ova Direktiva

                  —

                  članak 1.

                  članak 1. točka 1. prva alineja

                  članak 2. točka 1.

                  članak 1. točka 1. druga alineja, uvodni dio

                  —

                  članak 1. točka 1. druga alineja prva podalineja prva rečenica

                  —

                  članak 1. točka 1. druga alineja prva podalineja druga rečenica

                  članak 2. točka 8.

                  članak 1.točka 1. druga alineja druga podalineja

                  —

                  članak 1.točka 2. prva alineja

                  članak 2. stavak 2. točka (a)

                  članak 1. točka 2. druga alineja

                  članak 2. stavak 2. točka (b)

                  članak 1. točke od 3. do 7.

                  članak 2. stavci od 3. do 7.

                  članci 2. i 3.

                  članci 3. i 4.

                  članak 4., uvodni dio

                  članak 5., uvodni dio prvog stavka

                  članak 4., točke 1. i 2.

                  članak 5., prvi stavak, točke 1. i 2.

                  članak 4. točka 3.

                  članak 5. prvi stavak, točka 3.

                  članak 4., točke od 4. do 6.

                  članak 5. prvi stavak, točke od 4. do 6.

                  —

                  članak 5. drugi stavak

                  članak 5. prvi stavak

                  članak 6. prvi stavak

                  članak 5. drugi stavak prva alineja

                  članak 6. drugi stavak točka (a)

                  članak 5. drugi stavak druga alineja

                  članak 6. drugi stavak točka (b)

                  članak 6. prvi stavak

                  članak 7. prvi stavak

                  članak 6. drugi stavak

                  članak 7. drugi stavak

                  —

                  članak 7. treći stavak

                  članak 7. stavci 1. i 2.

                  članak 8. stavci 1. i 2.

                  članak 8.

                  članak 9.

                  članak 9. prvi stavak

                  članak 10. prvi stavak

                  članak 9. drugi stavak

                  —

                  —

                  članak 10. drugi stavak

                  članak 9. treći i četvrti stavak

                  članak 10. treći i četvrti stavak

                  članci od 10. do 15.

                  članci od 11. do 16.

                  članak 16. stavci 1. i 2.

                  članak 17. stavci 1. i 2.

                  članak 16. stavak 3.

                  —

                  članak 16. stavak 4.

                  —

                  članak 17.

                  —

                  —

                  Članak 18.

                  članak 18.

                  Članak 19.

                  —

                  Članak 20.

                  —

                  Članak 21.

                  članak 19.

                  Članak 22.

                  Prilog

                  —

                  —

                  Prilog I.

                  —

                  Prilog II.